A ..., a chara 
Cheannaigh mé [ainm an táirge] ó [ainm an ghnó] [suíomh/seoladh gréasáin] ar an [dáta].
Tá an táirge lochtach. [tabhair tuairisc ar an bhfadhb agus cathain a thosaigh sí] 
De réir an Achta um Chearta Tomhaltóirí 2022, ba cheart táirge a bheith oiriúnach don chuspóir dá n-úsáidtear é de ghnáth agus ba cheart go n-oibreodh sé ar feadh tréimhse réasúnta ama le gnáthúsáid. 
Níl an locht seo mar gheall ar ghnáthchaitheamh nó gnáthchuimilt nó damáiste de thaisme nó mí-úsáid.
De réir reachtaíocht tomhaltóirí, táim ag scríobh an litir seo chun iarraidh ort, an díoltóir, an fhadhb seo a réiteach. 
[Roghnaigh ceann amháin de na roghanna seo a leanas]
· Ba mhaith liom [athsholáthar/deisiú/aisíocaíocht pháirteach].
NÓ
· Ós rud é go bhfuil sé níos lú ná 30 lá ó [seachadadh/ceannaíodh] an táirge, tá mo cheart gearrthéarmach á fheidhmiú agam chun an conradh le haghaidh aisíocaíochta a fhoirceannadh. Cuirfidh mé an táirge ar ais gan mhoill. Seol aisíocaíocht chugam le do thoil agus clúdaigh aon chostais ar ais laistigh de 14 lá. 
NÓ
· Creidim go bhfuil an locht seo tromchúiseach go leor chun mo chonradh díolacháin a fhoirceannadh, mar sin ba mhaith liom mo cheart a fheidhmiú chun an conradh a fhoirceannadh. Cuirfidh mé an táirge ar ais gan mhoill. Seol aisíocaíocht chugam, lena n-áirítear na costais ar ais, laistigh de 14 lá. 
Is féidir leat teagmháil a dhéanamh liom ag [uimhir theileafóin] / [seoladh ríomhphoist] / [seoladh baile]. Bheinn buíoch as freagra pras.
Is féidir leat tuilleadh eolais a fháil faoi dhlí na dtomhaltóirí nuair a bhíonn fadhb le hearraí ar shuíomh gréasáin an Choimisiúin um Iomaíocht agus Cosaint Tomhaltóirí (ccpc.ie)
Táim ag súil le cloisteáil uait.
Is mise le meas,
[ainm]
[tagairt ghearáin má tugadh ceann duit roimhe seo]
Má tá tú ag seoladh gearáin ar ríomhphost, cuir d’admháil nó cruthúnas ceannaigh eile mar cheangaltán, agus cuir aon ghrianghraif nó físeáin a thaispeánann an locht ar an táirge, más féidir.
Má sheolann tú gearán tríd an bpost, bí cinnte go gcuireann tú dáta ar do litir. Seol cóip de d'admháil, ní an ceann bunaidh, agus cuir aon ghrianghraif den locht leis an táirge, más féidir.
